OpenLLM-France/wikimedia huggingface dataset:
# Arbiki azukrerre

Arbiki azukrerrea (Hebeloma sacchariolens) Hymenogastraceae familiako onddo espezie bat da. Oso susmagarria. Intoxikazio gastrointestinalak eragin ditzakeela uste da.
Sinonimoak: Hebeloma queletii, Hylophila sacchariolens, Derminus queletii.

## Deskribapena

Kapela: 2 - 5 (7) cm-ko diametrokoa, kanpai-itxurakotik hemisferikora, gero lau-ganbila, batzuetan erdiko eremua hondoratuta eta titi kamuts batekin. Ertza kurbatutik laura, izurtua eta zurbilagoa. Azal leuna, likatsua eguraldi hezean, okre kolorekoa, ilunagoa diskoaren eremuan eta argiagoa ertzerantz.
Orriak: Zabalak, sabeldunak, adnatatik emargitatura eta tartekatutako orritxoekin; buztin kolorekotik krema-okre kolorekoetara doazenak, eta ertz krenulatu eta zurixkekin.
Hanka: 4 - 6 (7) x 0,3 - 0,8 cm-koak, betea, zilindrikoa, luzetara zuntzekin, oinarria lodiagoa du eta pruinaduna goia; zurixka-krema koloretik krema kolorera doana,
Haragia: Lodia diskoan, mehea ertzean eta zurixka-krema kolorekoa, azukre errearen usaina edo laranjondo-lorearen usaina du eta zapore mikatza.
Etimologia: Hebeloma terminoa antzinako grekotik dator eta errezel gaztea esan nahi du, perretxiko heldugabeetan bakarrik ikusten delako errezela. Sacchariolens epitetoa, azukrea esan nahi duen "sarkara" (sanskritoa) hitzetik dator. Haragiaren usainagatik.

## Jangarritasuna

Sukaldaritzan interesik ez duen espeziea.

### Nahasketa arriskua

Usaina dela eta, Hebeloma pallidoluctuosum delakoarekin nahas daiteke, urkietan eta sahatsetan hazten da. Baita, haltzetan hazten den Hebeloma tomentosum eta zingiretako sahatsetan hazten den Hebeloma fusipes espeziarekin ere.

## Sasoia eta lekua

Udan eta udazkenean hazten da, hostozabalen basoetako leku hezeetan.

### Banaketa eremua

Kanada, Alaska, Ameriketako Estatu Batuak, Mexiko, Europa, Errusia, Taiwan, Japonia, Zeelanda Berria.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 358 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 129 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 228 or. ISBN 84-282-0865-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 241 or. ISBN 84-505-1806-7..
* ↑ Hebeloma sacchariolens: GBIF—the Global Biodiversity Information Facility.

## Kanpo estekak

* Datuak: Q10475329
* Multimedia: Hebeloma sacchariolens / Q10475329
# Arbiki errodun

Arbiki erroduna (Hebeloma radicosum) Hymenogastraceae familiako onddo espezie bat da. Jangarri kaskarra edo sukaldaritzarako baliorik gabea. Hain zaila den genero baten barruan, non elkarrengandik oso hurbil dauden espezieak baitaude, agian espezie honek ez du ia identifikazio arazorik.
Sinonimoak: Hypophyllum radicosum, Pholiota radicosa, Dryophila radicosa, Myxocybe radicosa, Roumeguerites radicosus.

## Deskribapena

Kapela: 7 eta 15 cm arteko diametrokoa, mamitsua, hasieran biribildua, gero ganbila, azkenean zabaldu egiten da, leuna, likatsua, ertza biribilkatua hasieran. Krema-arrexka koloreko azala, arre-buztin zurbil kolorekoa edo larru kolore zurbilekoa, askotan argiagoa ertzean, errezel partzialaren hondar batzuk izan ditzake.
Orriak: Nahiko estu, desberdinak, itsatsiak edo ia libreak, hasieran krema edo gamuza kolorekoak eta gero marroi argiak.
Orri libreak: Oinera hurbiltzen diren orriak, baina ukitzen ez diotenak
Hanka: Betea, fusiformea, oinarrirantz estutua eta erro luze eta zurixka batean amaituta. Markatu samar dagoen eraztun bat du, eraztunetik gora, gris-arre koloreko ezkata zentrokideak izaten ditu, eta behera hosto hondarrez eta itsatsitako lurrez zikindua.
Haragia: Sendoa, lodia, zurixka eta erramu edo almendra mikatzen usain atseginekoa.
Etimologia: Hebeloma terminoa antzinako grekotik dator eta errezel gaztea esan nahi du, perretxiko heldugabeetan bakarrik ikusten delako errezela. Radicosum epitetoa latinetik dator, sustraiduna esan nahi duen "radicosa" hitzetik. Bere formagatik.

## Jangarritasuna

Jangarri kaskarra.

### Nahasketa arriskua

Almendra mikatzen usainak, sustrai luzeak eta eraztunak, espezie hau, erraz identifikatzen laguntzen duten.

## Sasoia eta lekua

Udan eta udazkenean hazten da hostozabal basoetan, batez ere pagadietan. Oso lurperatuta.

### Banaketa eremua

Kanada, Ameriketako Estatu Batuak, Europa, Errusia, Benin, Japonia.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak,. Litografía Danona s. coop.ltda., 279 or. ISBN 84-7173-211-4..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 433 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 358 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 207 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Hebeloma radicosum: GBIF—the Global Biodiversity Information Facility.

## Kanpo estekak

* Datuak: Q1314931
* Multimedia: Hebeloma radicosum / Q1314931
# Arbiki pinto

Arbiki pintoa (Hebeloma mesophaeum) Hymenogastraceae familiako onddo espezie bat da. Hesteetako intoxikazio arinak eragin ditzakeela uste da.
Sinonimoak: Agaricus mesophaeus, Inocybe mesophaea, Hylophila mesophaea, Hylophila versipellis var. mesophaea, Hebeloma versipelle var. mesophaeus, Derminus mesophaeus.

## Deskribapena

Kapela: 2 eta 6 cm bitarteko diametrokoa. Batzuetan titiduna, baina ez beti, eta apur bat hondoratuta ere egon daiteke. Azal likatsu samarra, gaztaina kolorekoa, ilunagoa erdian eta zurbilagoa kanpoaldean. Batzuetan ertzean gortina hondarrak ikusten dira.
Orriak: Estu, okre kolore oso argikoak, ia zurixkak, gero marroi argi kolorekoak ertz zurbilagoarekin.
Hanka: 4 - 8 cm luze eta 0,5 - 0,8 cm lodi, zurbila, ondoren gogor iluntzen da oinarritik hasita. Gortinak zuntzexka arinak besterik ez ditu uzten, baina inoiz ez eraztun sendo bat.
Haragia: Mehea, zurbila kapelan, gorri-arrea oinean. Errefauaren usain ahula du eta zaporea ahula, baina mikatza.
Etimologia: Hebeloma terminoa antzinako grekotik dator eta errezel gaztea esan nahi du, perretxiko heldugabeetan bakarrik ikusten delako errezela. Mesophaeum epitetoa grekotik dator, erdia esan nahi duen "mesos" hitzetik eta iluna esan nahi duen "phalos" hitzetik. Kapelaren erdialde ilunagatik.

## Jangarritasuna

Ez da jangarria.

### Nahasketa arriskua

Zaila da nahastea, kapelaren erdiguneak kolore desberdina duelako. Hebeloma sacchariolens delakoa txikia da, arrexka kolorekoa eta laranja-loreen edo azukre errearen usain nabarmena du. Hebeloma subsaponaceum espezieak berriz lixiba edo xaboi usaina du.

## Sasoia eta lekua

Udazkenean, hostozabalen nahiz koniferoen azpian. Oso arrunta.

## Galeria
### Banaketa eremua

Kanada, Ameriketako Estatu Batuak, Mexiko, Alaska, Txile, Svalbard, Groenlandia, Islandia, Europa, Turkia, Kaukasia, Errusia, India, Pakistan, Thailandia, Kirgizistan, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). [. Guia fotografica y descriptiva 800 especies a todo color. ] Iberduero, 435 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 123 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 381 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 230 or. ISBN 84-282-0865-4..
* ↑ Hebeloma mesophaeum: GBIF—the Global Biodiversity Information Facility.

## Kanpo estekak

* Datuak: Q1616471
* Multimedia: Hebeloma mesophaeum / Q1616471
# Arcyria obvelata

Arcyria obvelata Trichiidae familiako onddo espezie bat da. Haragirik gabe, ez da sukalderako egokia, baina hildako egurren deskonposatzaile eraginkorra da.
Sinonimoak: Trichia nutans, Stemonitis nutans, Arcyria flava, Mucor obvelatus, Stemonitis amoena, Trichia elongata, Arcyria alutacea, Arcyria nutans, Arcyrella nutans.

## Deskribapena

Esporangio txikiak (2-3 mm-ko zabalera eta mm 1-eko lodierakoa, batuak 13 mm-ko hedadura izatera irits daitezke), arroak, luzangak, formazio trinko eta estuetan bilduta, perretxiko itxurarekin baino zizare itxura gehiagorekin. Hori-okre kolorekoa erpin beltzarekin (adinarekin laranja kolorekoa eta gorrixka bihur daiteke).
Inkonsistenteak, edozein marruskadura nahikoa dute desintegratzeko, orduan kapilizioak esporak askatzen ditu eta hauts horia sortzen du. Zuraren gainean, kupula txiki estipitatuz estalitako zarakar zurixka bat baino ez da geratzen.
Hanka: Oso txikia 0,1 eta 0,2 mm bitarteko luzerakoa.
Plasmodioa: Enborraren pitzaduretan hazten da, eta har itxurakoak sortzen ditu, luzetara hedatzen direnak, substratuari muturretik bakarrik lotuta. Espora-jalkina hori-okre kolorekoa.

## Jangarritasuna

Sukaldaritzarako interesik gabea.

### Nahasketa arriskua

Arcyria cinerea, gris-errauts, kolorekoa da (inoiz ez horia). Enborretako inguruko beste Myxomycete batzuk: Lycogala epidendrum, Metatrichia vesparium, Stemonitis fusca var. trechispora, Tubifera ferruginosa…

## Sasoia eta lekua

Urte osoan. Plasmodioa hazteko hezetasuna baino ez du behar, baina esporen hedapena aktibo jarraitzen du lehorte garaietan. Hildako egurren sapofritoa, batez ere pinuetan. Mugitzeko gaitasun gutxi du, baina esporak zabaltzeko asko.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 334 or. ISBN 84-282-0865-4..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) AsoJaen, Asociación Botánica y Micológica de Jaén.
* ↑ Arcyria obvelata: GBIF—the Global Biodiversity Information Facility.

## Kanpo estekak

* Datuak: Q15783888
* Multimedia: Arcyria obvelata / Q15783888
# Ardagai beltz

Ardagai beltza (Phellinus nigricans) Hymenochaetaceae familiako onddo espezie bat da. Ez da jangarria.
Sinonimoak: Boletus prunastri, Boletus scutiformis, Boletus pomaceus var. prunastri, Polyporus pomaceus var. ß prunastri, Boletus nigricans, Polyporus nigricans f. typical, Fomes nigricans, Placodes nigricans, Mucronoporus nigricans, Scindalma nigricans, Fomes nigrescens, Pseudofomes nigricans, Fomes fomentarius var. nigrescens, Fomes igniarius var. nigricans, Ungulina fomentaria subsp.* nigricans, Phellinus igniarius subsp.* nigricans, Fomes igniarius f. nigricans, Polyporus igniarius var. nigricans, Fomes fomentarius subsp.* nigricans, Ochroporus nigricans.

## Deskribapena

Kapela: 10 eta 15 cm artekoa, zaldi apatxaren itxurarekin eta hankarik gabe, Phellinus guztiak bezala. Hainbat ildo zentrokidez zehaztutako zirrikitu asko ditu, azala beltzaxka eta distiratsua du, eta ertza okrea edo zurixka.
Tutuak: Marroi-herdoil kolorekoak eta geruzatuak.
Poroak: Oso txikiak eta pruina zurixka ez oso iraunkor batekin, marroi ilun kolorekoak.
Haragia edo bilbea: Oso gogorra eta marroi-lehoi kolore ilunekoa.
Etimologia: Phellinus terminoa grekotik dator, kortxozkoa esan nahi duen "phellinos" hitzetik. Nigricans epitetoa berriz latinetik dator, belztu egiten du, esan nahi duen "nigricans" hitzetik. Bere koloreagatik.

## Jangarritasuna

Ez da jangarria.

### Nahasketa arriskua

Phellinus igniarius delakoaren antzekoa da, baina txikiagoa da, burlet gehiago ditu eta zarakarra ilunagoa eta distiratsuagoa du.

## Sasoia eta lekua

Hainbat hostozabalen zuhaitzetan hazten da, baina batez ere sahatsetan eta urkietan.

### Banaketa eremua

Alaska, Ameriketako Estatu Batuak, Kanada, Europa, Errusia, Hegoafrika..

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 418 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 529 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Phellinus nigricans: GBIF—the Global Biodiversity Information Facility.

## Kanpo estekak

* Datuak: Q12954789
* Multimedia: Phellinus nigricans / Q12954789
# Varenna

Varenna Italiako udalerri bat da. Leccoko probintzian kokatuta dago, Lombardia eskualdean. 693 biztanle ditu, 12,57 kilometro koadroko azaleran banatuta.

## Mugakideak

Varennak honako udalerri hauekin egiten du muga:
Lierna Menaggio Oliveto Lario Bellagio Griante Perledo Esino Lario

## Loturak

* Como Lakuaren Zentroa

## Kanpo estekak

* Datuak: Q42776
* Multimedia: Varenna / Q42776
# Itziar de Blas

Itziar de Blas Fernandez de Gamarra (Gasteiz, Araba, 1965eko abenduaren 31) kazetaria eta itzultzailea da.

## Biografia
### Ikasketak

Kazetaritza lizentzia egin zuen (Nafarroako Unibertsitatea, 1989), eta, ondoren, Itzulpengintza masterra (EHU, 1998) eta “Berdintasun-agentea” masterra (Universitat Jaume I, Valentzia, 2016).

### Lan-eskarmentua
#### Kazetaritza

Bere lan-ibilbidearean hasierako urteetan, Iruñean jardun zuen, EFE agentzian eta Egin egunkariko kultura atalean eta tokiko berrietan.
Gero, Gasteizen aritu zen EHNE (Euskal Herriko Nekazarien Elkartea) eta EBEL (Emakume Baserriarren Euskal Herriko Elkartea) elkarteen prentsa arduradun gisa, eta Ardatza aldizkariko erredaktore.

#### Euskalgintza

Gasteizko Bagare euskara sustatzeko taldeko arduradun izan zen.

#### Itzulpengintza administrazioan

Eusko Jaurlaritzako Justizia Sailean 10 urtez itzultzaile aritu ondoren, 2023an, Itzulpen Zerbitzu Ofizialean dihardu (zinpeko itzultzaile ere bada).

## Argitalpenak

Itzulpen feministak egin izan ditu, batik bat. Besteak beste, liburu hauek itzuli ditu:
* Marizipriztinek ez du zorioneko galeperrik nahi (La cenicienta que no quería comer perdices. Nunila López). Mikel Garmendiarekin batera.(Txalaparta, 2009).
* Emakume bat (Une femme. Annie Ernaux, 2022ko Literaturako Nobel sariduna). (Txalaparta. Bi edizio: 2012 eta 2023).
* Bestiario sekretua. Neskatila gaiztoak. (Bestiario secreto de niñas malas. Gabriela Larralde). (Denon artean, 2019).
Zenbait mugimendu sozialetako itzultzaile “militante” ere aritu izan da, hala nola, Emakume artisten aldeko A Plataforma, Ongi etorri errefuxiatuak, Bilgune LGTBIfobiaren aurkako Behatokia, besteak beste.

## Bestelakoak

* 80ko hamarkadan, Kontzientzia Eragozpeneko Mugimenduko (KEM) eta Intsumisioaren aldeko taldeetako partaide, Iruñean.
* 90eko hamarkadan, Bagare euskara Gasteizen sustatzeko taldeko partaide.
* Berriki, Gasteizko “Ongi etorri errefuxiatuak” taldean ibilitakoa.
* Artezalea. Instagramen, Marizipriztin goitizenez, berak egindako marrazkitxoak jartzen ditu.

## Erreferentziak

* ↑ https://www.google.com/search?client=firefox-b-d&q=marizipriztinek+ez+du+sorioneku+galeperrik+nahi
* ↑ https://www.txalaparta.eus/eu/liburuak/emakume-bat
* ↑ https://kritikak.armiarma.eus/?p=5480
* ↑ https://kritikak.armiarma.eus/?p=5473
* ↑ https://kritikak.armiarma.eus/?p=5481
* ↑ https://www.txalaparta.eus/es/libros/bestiario-sekretua-neska-gaiztoak

## Kanpo estekak

* Datuak: Q116970426
* Multimedia: Itziar de Blas / Q116970426
# Camber (Ekialdeko Sussex)

Camber, Ingalaterrako hegoaldeko kostaldean dagoen herri bat da, Ekialdeko Sussex konderrian.
2011n 1.265 biztanle zituen.
# East Blachington

East Blachington, Ingalaterrako hegoaldeko kostaldean dagoen herri bat da, Ekialdeko Sussex konderrian.
Bishopstone herriaren aldamenean dago.
# Bishopstone (Ekialdeko Sussex)

Bisjopstone, Ingalaterrako hegoaldeko kostaldean dagoen herri bat da, Ekialdeko Sussex konderrian.
Lewes barrutian dago.
# East Dean and Friston

East Dean and Friston, Ingalaterrako hegoaldeko kostaldean dagoen parrokia zibil bat da, Ekialdeko Sussex konderrian. East Dean eta Friston herriek osatzen dute.
2011n 1.675 biztanle zituen.
# Fairlight (Ekialdeko Sussex)

Fairlight, Ingalaterrako hegoaldeko kostaldean dagoen herri bat da, Ekialdeko Sussex konderrian.
2011n 1.670 biztanle zituen.
# Normans Bay

Normans Bay, Ingalaterrako hegoaldeko kostaldean dagoen arrantzale herrixka bat da, Ekialdeko Sussex konderrian.
Bexhill-on-Sea udalerriaren mendebaldean dago.
* Datuak: Q7053088
* Multimedia: Normans Bay / Q7053088
# Winchelsea Beach

Winchelsea Beach, Ingalaterrako hegoaldeko kostaldean dagoen herri bat da, Ekialdeko Sussex konderrian. Winchelsea udalerritik 2 kilometro hego-ekialdera dago.
2020ean 1.015 biztanle zituen.
# Alfriston

Alfriston, Ingalaterrako hegoaldean dagoen herri bat da, Ekialdeko Sussex konderrian.
2011n 829 biztanle zituen.
# Beckley (Ekialdeko Sussex)

Beckley, Ingalaterrako hegoaldean dagoen herri bat da, Ekialdeko Sussex konderrian.
2011n 1.037 biztanle zituen.
# Broad Oak (Wealden)

Broad Oak, Ingalaterrako hegoaldean dagoen herri bat da, Ekialdeko Sussex konderrian.
2020ean 1.093 biztanle zituen.
# Catsfield

Catsfield, Ingalaterrako hegoaldean dagoen herri bat da, Ekialdeko Sussex konderrian.
2011n 891 biztanle zituen.
# Chelwood Gate

Chelwood Gate, Ingalaterrako hegoaldean dagoen herri txiki bat da, Ekialdeko Sussex konderrian.
2016an 604 biztanle zituen.
# Cross-in-Hand

Cross-in-Hand, Ingalaterrako hegoaldean dagoen herri txiki bat da, Ekialdeko Sussex konderrian.
2016an 827 biztanle zituen.
# Crowhurst (Ekialdeko Sussex)

Crowshurst, Ingalaterrako hegoaldean dagoen herri bat da, Ekialdeko Sussex konderrian.
2016an 891 biztanle zituen.
# Flimwell

Flimwell, Ingalaterrako hegoaldean dagoen herri bat da, Ekialdeko Sussex konderrian.
2016an 1.115 biztanle zituen.
# Windmill Hill (Ekialdeko Sussex)

Windmill Hill, Ingalaterrako hegoaldean dagoen herri bat da, Ekialdeko Sussex konderrian.
2020ean 585 biztanle zituen.
# Wartling

Wartling, Ingalaterrako hegoaldean dagoen herri bat da, Ekialdeko Sussex konderrian.
2011n 446 biztanle zituen.
# Staplecross

Staplecross, Ingalaterrako hegoaldean dagoen herri bat da, Ekialdeko Sussex konderrian.
2011n 760 biztanle zituen.
# Punnett's Town

Punnett's Town, Ingalaterrako hegoaldean dagoen herri bat da, Ekialdeko Sussex konderrian.
2016an 575 biztanle zituen.
# Ovingdean

Ovingdean, Ingalaterrako hegoaldeko kostaldean dagoen herri bat da, Ekialdeko Sussex konderrian. Brighton hiritik 3 kilometro ekialdera dago.
2011n 1.200 biztanle inguru zituen.
* Datuak: Q7114168
* Multimedia: Ovingdean / Q7114168
# Nadia Anjuman

Nadia Anjuman (persieraz: نادیا انجمن‎; Herat, 1980ko abenduaren 27a - ib., 2005ko azaroaren 4a) Afganistango poeta eta kazetaria, bere senarrak, Farid Anjuman, eta haren senideek kolpeka hil egin zuten.

## Biografia

Familia ugari baten seigarren alaba zen. Afganistango Taliban gobernuak emakumeei idaztea eta irakurtzea debekatzen zien eta horren ondorioz, bigarren hezkuntzako eskola bi urte beranduago bukatu zuen Nadiak. Talibanentzat aita batek alabari idazten irakasten bazion, heriotza-zigorra merezi zuen. Emakumeek lan egitea, ikastea edo ozenki barre egitea debekatuta zuten. Josi eta brodatu baino ezin zezaketeen egin. Anjuman Herateko Jostunen Zirkuluko kidea izan zen idazlea eta Urrezko Orratza joskintza eskolan astean hiru alditan biltzen ziren; bilera horiek Rahyab irakaslearen etxean egiten zuten eta bilerak literatura ikasteko baliatzen ziren. Emakume horiek debekatuta zeuden idazleen lanak aztertzen zituzten: William Shakespeare, Honoré de Balzac, Fedor Dostoievski, Charles Dickens, Lev Tolstoi, James Joyce eta Vladimir Nabokov, besteak beste. Harrapatuak izanez gero, urkamendian hiltzen zituzten.
Gurasoek Farid Ahmad Majid Mia-rekin ezkontzera behartu zuten. Gizona Literatura lizentziaduna zen, filologiako irakaslea eta Herateko Unibertsitatearen langile administratiboa.
2005ean, Nadia Anjumanek, Herateko Unibertsitatearen ikaslea zenean, bere lehen liburua plazaratu zuen: Gol-e dudi (‘Lore keztua’) edo, agian, Gul-e-dodi (‘Lore gorri iluna’). Liburu horretan Afganistanen emakumeek jasaten zuten errepresioa kontatu zuen. Liburua ezaguna egin zen Afganistanen, Pakistanen eta Iranen. Liburu horretan Afganistango emakumeek pairatzen zuten errepresioa adierazten zuen. Christina Lamb idazleak, orduan, Herateko Jostunen Zirkuluei buruz idatzi zuen.

### Heriotza

2005eko azaroaren 4an, poliziak bere Harateko etxean hilda aurkitu zuen Nadia. Geroago, poliziaren buru batek senarrak emakumea kolpatu zuela aitortu zuela azaldu zuen. Senarraren arabera, berak ez zuen hil, poetak bere buruaz beste egin omen zuen. Ofizialki, idazlea buruan zuen ebaki baten ondorioz hil zen, baina susmagarri nagusiak ziren senideak; besteak beste, autopsia ez egitea lortu zuten. Amaginarreba eta senarra espetxeratuak izan ziren. Senarrak bera inozentea zela behin errepikatu zuen. Haren bertsioaren arabera emazteari xaplasteko bat baino ez zion eman. Ondoren, emakumea bere gelara joan zen eta han pozoia hartu omen zuen eta ondoren zer egin zuen senarrari aitortu. Baina argumentazio horrek ez zuen Maria Bashir fiskala konbentzitu zeren eta senarrak, pozoiarena jakinda (egia baldin bazen) ez zuen emakumea ospitalera eraman lau ordu pasa arte. Bahram Saíd, bikotearen semeak, amaren heriotzaren unean sei hilabete zituen.

## Erreferentziak

* 1 2 «Efemeridea: Nadia Anjuman 25 urteko idazle afganistandarra hil zuen bere senarrak» Argia (Noiz kontsultatua: 2022-12-27).
* ↑ http://news.bbc.co.uk/2/hi/south_asia/4412550.stm
* ↑ https://www.amazon.com/Load-Poems-Like-Guns-Afghanistan/dp/0985981881
* ↑ http://www.thehypertexts.com/Nadia_Anjuman_Poet_Poetry_Picture_Bio.htm

## Kanpo estekak

* (Ingelesez):Nadia Anjumanen biografia.
* Datuak: Q469319